Kemeret am eus ar boaz da venel kousket gant sonerezh (dam soñj em eus bet torret un toullad selaouelloù en ur gousket warno…), daoust ma talchfe dihun kentoch, evit klask chom hep soñjal. Mod all em bez poan o kousket, dre forzh soñjal just a-walch. Plijout a ra an noz din, hep gouzout perak re vat, an didrouz, an aergelch, ha ma krogan da soñjal ne gouskin ket. Poan am bez o sevel da vintin goude forzh pe gementad a gousk, pe div pe zek eurvezh e vefe, neuze ne cheñch ket kalz a dra ^^ Tra ma troan ha ma tistroan soñjoù barzh ma fenn, mat pe fall, neo ket an afer, e troan hag e tistroan ma goubenner, da glask un tammig freskder evit an daou, penn hag empenn.